প্রশ্নঃ (২০/২২০) : মহিলারা ইক্বামতের বাক্য জোরে বলবে, না নীরবে চলবে এবং মহিলা জামাআতের ক্ষেত্রে ইমাম কোথায় দাঁড়াবে জানিয়ে বাধিত করবেন।  -জাহাঙ্গীর আলম  বালানগর, বাগমারা, রাজশাহী।  উত্তর : পুরুষ ও মহিলাদের ছালাতের মধ্যে পদ্ধতিগত কোন পার্থক্য নেই (ফিক্বহুস সুন্নাহ ১/১০৯)। মহিলারা পুরুষদের ন্যায় সরবে ইক্বামত দিবে। তবে উচ্চৈঃস্বরে নয়। মহিলারা পুরুষের ইমামতির মতই ইমামতি করবে, তবে তারা জামাআতের প্রথম কাতারের মধ্যস্থলে দাড়িয়ে ইমামতি করবে। ফরয ও তারাবীহর জামাআতে তাদের ইমামতি করার স্পষ্ট দলীল পাওয়া যায় (আবূদাঊদ, দারাকুৎনী প্রভৃতি ইরওয়া হা/৪৯৩, ছালাতুর রাসূল (ছাঃ), ৩য় সংস্করণ, পৃঃ ১২৩)।